Fransk Togoland

Fransk Togoland var et område i Vest-Afrika kontrollert av Frankrike fra 1916 til 1960, da det ble selvstendig som republikken Togo.

Fransk Togoland ble til i 1916 under første verdenskrig etter at Frankrike okkuperte den ene delen av det tyske protektoratet Togoland. Storbritannia okkuperte den andre delen. I 1919 ble Fransk Togoland et mandatområde under Folkeforbundet.«French Togoland (1947-1960)», Dynamic Analysis of Dispute Management (DADM) Project, University of Central Arkansas. Etter andre verdenskrig fikk det status som tilsynsområde under FN.Friis, Finn og Tom  Vraalsen: FN i fokus, Oslo: Gyldendal, 1975, s. 143. 

I 1956 ble det holdt folkeavstemning der velgerne ble spurt om de foretrakk om området skulle fortsette som tilsynsområde eller bli et selvstyrt område i Den franske union. 93,4 % av velgerne støttet det sistnevnte alternativet. Resultatet ble imidlertid ikke anerkjent av FN, siden velgerne ikke fikk anledning til å stemme over selvstendighet.«Elections in Togo», African Elections Database.

Området ble selvstendig som Togo 22. april 1960.

Referanser

Kategori:Folkeforbundets mandatområder
Kategori:FNs tilsynsområder
Kategori:Togo
Kategori:Stater og territorier etablert i 1916
Kategori:Stater og territorier opphørt i 1960